Friedrich Ebert

Friedrich Ebert (4ma di februaro 1871 til la 28ma di februaro 1925) esis Germana politikisto de Social Demokratiala Partiso di Germania – SPD, qua divenis l'unesma prezidanto di Germania. Ilu guvernis de 1919 til lua morto en 1925. Il ank esis chefministro di la lando, de 1918 til 1919.

Il naskis en 1871 en Heidelberg, filiulo di talioro. De 1891 il rezidis en Bremen, ed elektesis kom prezidanto di la Sociala Demokratiala Partiso di ta urbo. En 1904 en Bremen il prezidis ye la nacionala kunveno di la SPD, e ye la sequanta yaro il divenis sekretario-generala di la partiso. En 1912 il elektesis a la Germana Parlamento; la SPD en ta yaro divenis la maxim granda partiso. De 1913 il esis chefo di la partiso. Il divenis en 1919 la unesma demokratiale elektita guvernanto di Germania. Il mortis en Berlin en 1925.

Kategorio:Prezidanti di Germania
Kategorio:Kanceleri di Germania